Peamised liiklusega kaasnevad negatiivsed mõjud täna on liiklusõnnetused ja kahju keskkonnale. Seda kahjulikku mõju on juhtide teadliku käitumise suurendamisega võimalik vähendada. Euroopa Komisjoni poolt tänavu suvel kinnitatud liiklusohutuse suunistes rõhutatakse muuhulgas keskkonnasõbraliku sõidukijuhtimise põhimõtete kaasamise vajadust liiklusteooriaõppesse ja nende põhimõtete järgimist õppe- ja eksamisõidul, et edendada säästlikku ja teisi liiklejaid arvestavat sõiduviisi.